**Мора Масквы** (лац.: Mare Moscoviense) — месяцавае мора, размешчанае ў паўночна-заходняй частцы нябачнага з Зямлі боку Месяца.

Характарыстыка
--------------

Мора Масквы — адно з двух мораў на адваротным боку Месяца, другое — Мора Мары. Яно ў асноўным размешчана ва ўнутраным кальцы вялікага Маскоўскага басейна ўдарнага паходжання. Гэты раён ляжыць амаль на кіламетр ніжэй сярэдняга ўзроўню паверхні Месяца. Мора Масквы размешчана на восем кіламетраў ніжэй краёў Маскоўскага басейна (гэта значыць яго знешняга кальца дыяметрам 640 км). Па распаўсюджанасці кратэраў рознага дыяметра Маскоўскі басейн падобны раёну Мора Нектару, з гэтага робіцца выснова, што ўдар, які ўтварыў басейн, адбыўся ў нектарскі перыяд. Ад удару паўстаў кратэр, які змяшчае Мора Масквы і адпаведны сярэдняму кольцы Маскоўскага басейна дыяметрам 430 км. Вулканічная дзейнасць, калі пралівалася лава, якая запоўніла Мора Масквы, адбывалася ў познеімбрыйскі перыяд. Тэктанічныя разломы прылеглага кратэра Камароў, магчыма, паказваюць, што прыкладна такія ж разломы існуюць пад базальтавымі лавамі Мора Масквы. Базальтавыя лавы Мора Масквы падобныя да марскога базальту бачнага з Зямлі боку Месяца.

Размяшчэнне Мора Масквы на   
адваротным боку Месяца


17 ліпеня 1972 у раёне Мора Масквы ўпаў буйны метэарыт, гэтая падзея была зафіксавана на сейсмаграмах чатырох сейсмічных станцый, устаноўленых экспедыцыямі «Апалон-12», «Апалон-14», «Апалон-15» і «Апалон-16» на бачным з Зямлі боку Месяца. Папярочныя хвалі (S-хвалі) прысутнічалі толькі на бліжэйшай з іх да месца падзення («Апалон-15»), на іншых — адсутнічалі, што з'явілася ўказаннем на магчымую наяўнасць у Месяца ядра радыусам 600—800 км. Пазней дадаліся новыя дадзеныя, і ў нетрах Месяца сталі вылучаць дзве абалонкі — адносна халодную знешнюю (літасферу) да глыбіні каля 1000 км і часткова расплаўленую ўнутраную.

Па выніках місіі «Кагуя» было ўстаноўлена, што ў Мора Масквы таўшчыня кары найменшая для ўсяго Месяца — амаль 0 метраў пад пластом базальтавай лавы таўшчынёй 600 метраў.

Назва
-----

Мора Масквы ўпершыню з'явілася на першай карце адваротнага боку Месяца, складзенай ЦНДІ геадэзіі, аэраздымкі і картаграфіі і Дзяржаўным астранамічным інстытутам ім. П. К. Штэрнберга ў студзені — красавіку 1960 па фатаграфіях, перададзеным АМС «Луна-3» 7 кастрычніка 1959 г.. Назва на ёй была прыведзена на рускай мове - *Море Москвы* і ў лацінскай транслітарацыі — *More Moskvy*. 22 жніўня 1961 г. на аснове «Атласа адваротнага боку Месяца» Н. П. Барабашова, А. А. Міхайлава, Ю. Н. Ліпскага, назва ў лацінскім варыянце *Mare Moscoviense* было афіцыйна зацверджана Міжнародным астранамічным саюзам.

Зноскі
------

1. 1 2  *Шевченко В.В.* Море Москвы // *Земля и Вселенная*. — м: Наука, 1988. — № 3. — С. 90-92. — ISSN 0044-3948.
2. 1 2  *K.G.Thaisen, et al.*. Geology of the Moscoviense Basin: Implications for the character of the highland crust. **(нявызн.)**. *41st Lunar and Planetary Science Conference*. Архівавана з першакрыніцы 27 сакавіка 2012. Праверана 2 верасня 2010.
3. ↑  Latham G. *et al* (1973). "Moonquakes, meteoroids, and the state of the lunar interior". *Proceedings of the Fourth Lunar Science Conference* **3**: 2517-2518. .
4. ↑  *Галкин И.Н.* Внеземная сейсмология. — м: Наука, 1988. — С. 54. — 195 с. — (Планета Земля и Вселенная). — 15 000 экз. — ISBN 502005951X.
5. ↑  Ishihara, *et al* (October 2009). "Crustal thickness of the Moon: Implications for farside basin structures". *Geophysical Research Letters* **36**. doi:10.1029/2009GL039708.
6. ↑  Manabu Kato, *et al* (2010-08-25). "The Kaguya Mission Overview". *Space Science Reviews*. doi:10.1007/s11214-010-9678-3.
7. ↑  Ж. Ф. Родионова. Карты Луны Архівавана 27 верасня 2011.
8. ↑  Карта обратной стороны Луны — Chart of the Reverse Side of the Moon (1960)
9. ↑  Атлас обратной стороны Луны / Под ред. Н.П. Барбашова, А.А. Михайлова, Ю.Н. Липского. — м: Издательство Академии Наук СССР, 1960. — 147 с.
10. ↑  XIth General Assembly - Transactions of the IAU / Ed. D.H. Sadler. — Berkeley: Blackwell Scientific Publications, 1961. — Т. XIB. — С. 234.

Спасылкі
--------

* Море Москвы — *Gazetteer of Planetary Nomenclature*

| ⛭Месяцавыя моры |
| --- |
| Акіяны |  Акіян Бур |
| Моры |  Мора Аблокаў **·**  Мора Астравоў **·**  Мора Вільготнасці **·**  Мора Гумбальта **·**  Мора Дажджоў **·**  Мора Дастатку **·**  Мора Змяі **·**  Мора Краёвае **·**  Мора Крызісаў **·**  *Мора Мары* **·**  *Мора Масквы* **·**  Мора Нектару **·**  Мора Пазнанае **·**  Мора Пароў **·**  Мора Паўднёвае **·**  Мора Пены **·**  Мора Сміта **·**  Мора Спакою **·**  Мора Усходняе **·**  Мора Хваль **·**  Мора Холаду **·**  Мора Яснасці |
| Азёры |  *Возера Адзіноты*  **·**  Возера Багавейнасці **·**  Возера Вечнасці **·**  Возера Восені **·**  Возера Вясны **·**  *Возера Забыцця* **·**  *Возера Задаволення* **·**  Возера Зімы **·**  Возера Лета **·**  Возера Надзеі **·**  Возера Настойлівасці **·**  Возера Нянавісці **·**  Возера Перавагі **·**  Возера Пяшчоты **·**  Возера Радасці **·**  Возера Смерці **·**  Возера Смутку **·**  Возера Сну **·**  Возера Справядлівасці **·**  Возера Шчасця |
| Залівы |  Заліў Вернасці **·**  Заліў Вясёлкі **·**  Заліў Згоды **·**  Заліў Кахання **·**  Заліў Лунніка **·**  Заліў Поспеху **·**  Заліў Расы **·**  Заліў Славы **·**  Заліў Спякоты **·**  Заліў Суровасці **·**  Заліў Цэнтральны |
| Балоты |  Балота Гніення **·**  Балота Сну **·**  Балота Эпідэмій |
| Выключаныя | Мора Малое **·**  Мора Непагадзі **·**  Мора Непазнанае **·**  Мора Новае **·**  Балота Туманаў **·**  Заліў Гей-Люсака **·**  Заліў П’етрасул |
| *Падкрэсленым курсівам* адзначаныя мора і азёры, якія размешчаны на адваротным баку Месяца. |